Benedek Elek Pedagógiai Kar - Mert adni jó!
Benedek Elek Pedagógiai Kar - Mert adni jó! SOPRONI
Létrehozva: 2019.12.20. 09:03
Karunk hallgatói a Játék pedagógiai feltételei tárgy keretében kreatív társasjátékokat készítettek.
Jónéhány hallgatónk felajánlotta az elkészített munkát a Sopron és Környéke Család és Gyermekjóléti Ellátás Intézete részére. A nagylelkű hallgatók nevében a játékokat Dr. Varga László dékán és Németh Tamás intézeti munkatárs adta át Lajosfalviné Gulyás Györgyi szolgálatvezetőnek és Spendelné Somogyi Éva családsegítőnek, akik nagy örömmel fogadták a különleges adományokat.
Az intézmény munkatársai eljuttatják az ajándékokat a rászoruló családoknak. Köszönjük a felajánlásokat, bizonyára sok kisgyermek örülni fog a különleges, kézzel készített ajándéknak. Köszönjük továbbá a kurzus oktatóinak, Dr. Hartl Évának és Pásztor Enikőnek a lelkes közreműködést.
Németh Tamás fotói